CELEX: 32011D0198
Language: lt
Date: 1301443200000
Title: 2011/198/ES: 2011 m. kovo 30 d. Komisijos įgyvendinimo sprendimas, kuriuo iš dalies keičiamas Sprendimas 2011/44/ES dėl tam tikrų apsaugos priemonių nuo snukio ir nagų ligos Bulgarijoje (pranešta dokumentu Nr. C(2011) 2023)  Tekstas svarbus EEE

31.3.2011   
            
            
               LT
            
            
               Europos Sąjungos oficialusis leidinys
            
            
               L 85/10
            
         KOMISIJOS ĮGYVENDINIMO SPRENDIMAS
   2011 m. kovo 30 d.
   kuriuo iš dalies keičiamas Sprendimas 2011/44/ES dėl tam tikrų apsaugos priemonių nuo snukio ir nagų ligos Bulgarijoje
   (pranešta dokumentu Nr. C(2011) 2023)
   (Tekstas svarbus EEE)
   (2011/198/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               2011 m. sausio mėn. patvirtinta, kad Bulgarijoje užregistruotas vienas snukio ir nagų liga užsikrėtusių šernų atvejis ir keletas tos ligos protrūkių galvijuose. Todėl Bulgarija ėmėsi priemonių pagal 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių (3).
            
         
               (2)
            
            
               Be to, 2011 m. sausio 19 d. buvo priimtas Komisijos sprendimas 2011/44/ES dėl tam tikrų apsaugos priemonių nuo snukio ir nagų ligos Bulgarijoje (4), nes kontrolės priemones, kurių ėmėsi Bulgarija, buvo būtina sustiprinti. Tas sprendimas taikomas iki 2011 m. kovo 31 d.
            
         
               (3)
            
            
               2011 m. kovo 19 d. Bulgarija pranešė apie snukio ir nagų ligos protrūkį mėsiniuose galvijuose, ganomuose Burgaso regionui priklausančioje Sredeco savivaldybėje į vakarus nuo Malko Tirnovo savivaldybės, kurioje 2011 m. sausio 31 d. užregistruotas paskutinis protrūkis.
            
         
               (4)
            
            
               Todėl būtina pratęsti Sprendime 2011/44/ES nustatytų priemonių galiojimą iki 2011 m. birželio 30 d.
            
         
               (5)
            
            
               Todėl Sprendimas 2011/44/ES turėtų būti atitinkamai iš dalies pakeistas.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2011/44/ES 16 straipsnyje data „2011 m. kovo 31 d.“ keičiama data „2011 m. birželio 30 d.“
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. kovo 30 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 306, 2003 11 22, p. 1.
   
      (4)  OL L 19, 2011 1 22, p. 20.